భామాకలాపం (1988 సినిమా)

భామ కలాపం 1988 లో వచ్చిన తెలుగు కామెడీ చిత్రం. రేలంగి నరసింహారావు దర్శకత్వంలో, రాగ హిమజా ఫిల్మ్స్ పతాకంపై గంధం జగన్ మోహన్ నిర్మించాడు. ఇందులో రాజేంద్ర ప్రసాద్, రజనీ, రమ్య కృష్ణ ప్రధాన పాత్రల్లో నటించగా, వాసూ రావు సంగీతం సమకూర్చాడు.

కథ 
కృష్ణ మూర్తి (రాజేంద్ర ప్రసాద్) తన బావ (సుత్తి వీరభద్ర రావు) కు చెందిన శారద సిమెంట్ కంపెనీలో జనరల్ మేనేజర్‌గా పనిచేస్తున్నారు, అతను తన భార్య శారద (రజని) తో కలిసి సంతోషకరమైన కుటుంబ జీవితాన్ని గడుపుతూంటాడు. శారద ఒక అమాయక మహిళ, ఆమె తన భర్తను ప్రేమిస్తుంది. అతనిని చిన్నపిల్లవాడి లాగా చూసుకుంటుంది. శారద బంధువూ, పురుషద్వేషీ అయిన ప్రమీల (శ్రీలక్ష్మి) ప్రవేశంతో అంతా తారుమారవుతుంది. పురుషులందరూ తమ భార్యలను మోసం చేస్తారని నూరిపోసి ప్రమీల, శారద మనసును విషపూరితం చేస్తుంది. అక్కడ నుండి, శారద తన భర్తను ప్రతిదానికీ అనుమానించడం ప్రారంభిస్తుంది. ఇది అతనిని బాధపెడుతుంది. ప్రమీలను వదిలించుకోవడానికి, కృష్ణ మూర్తి తన స్నేహితుడు డాక్టర్ అంజనేయులు (సుత్తి వేలు) ను ఉపయోగిస్తాడు. అతడు ఆమెను ప్రేమలో పడవేసుకుని పెళ్ళి చేసుకుంటాడు. కొన్ని హాస్య సంఘటనల తరువాత, కృష్ణ మూర్తి తన మాజీ ప్రేయసి కవిత (రమ్య కృష్ణ) ను కలుస్తాడు, వారు అపార్థం కారణంగా విడిపోయారు. కవిత తన స్నేహితుడు శ్రీధర్ (రాజా) ను వివాహం చేసుకుందనీ, కృష్ణ మూర్తిని మరచిపోలేక, తన భర్తను నిర్లక్ష్యం చేస్తోందనీ అతను తెలుసుకుంటాడు. చివరగా, కృష్ణ మూర్తి కవిత మనస్సును సంస్కరిస్తాడు; ఆ ప్రక్రియలో శారద తన భర్త గుణాన్ని కూడా అర్థం చేసుకుంటుంది.

తారాగణం 

 కృష్ణ మూర్తిగా రాజేంద్ర ప్రసాద్
 శారదగా రజని
 కవితగా రమ్య కృష్ణ
 శారద తండ్రిగా సుత్తి వీరభద్ర రావు
 అంజనేయులుగా  సుత్తివేలు
 డాక్టర్ బ్రహ్మానందంగా నూతన్ ప్రసాద్
 ఆచార్య ఆత్రేయ తనలాగే
 శ్రీధర్‌గా రాజా
 కెకె శర్మ
 కవిత తల్లిగా అన్నపూర్ణ
 ప్రమీలగా శ్రీలక్ష్మి

పాటలు

మూలాలు 

రాజేంద్ర ప్రసాద్ నటించిన సినిమాలు
నూతన్ ప్రసాద్ నటించిన చిత్రాలు
సుత్తి వీరభద్రరావు నటించిన సినిమాలు
సుత్తి వేలు నటించిన సినిమాలు